**LĒMUMS**

Liepājā

|  |  |  |
| --- | --- | --- |
| 2022.gada 21.jūlijā | Nr.264/11  (prot. Nr.11, 1.§) |  |

Par Liepājas valstspilsētas un

Dienvidkurzemes novada kopīgo

plānošanas dokumentu apstiprināšanu

Lai nodrošinātu kvalitatīvu Liepājas valstspilsētas un Dienvidkurzemes novada attīstības plānošanu, apzinātu teritoriju vajadzības, attīstības un sadarbības projektus starp Liepāju un Dienvidkurzemes novadu, sasaistot tos ar Latvijas Nacionālā attīstības plāna 2021.-2027.gada prioritātēm, sagatavotos Eiropas Savienības fondu plānošanas perioda investīcijām pēc 2021.gada, kā arī, pamatojoties uz likuma “Par pašvaldībām” 14.panta otrās daļas 1.punktu, Attīstības plānošanas sistēmas likuma 6.panta ceturto daļu, Teritorijas attīstības plānošanas likuma 5.panta pirmās daļas 3.punktu, 12.panta pirmo un ceturto daļu, 20.panta 1. un 2.punktu, 21. un 22.pantu, Administratīvo teritoriju un apdzīvoto vietu likuma pārejas noteikumu 25.punktu, Ministru kabineta 2014.gada 14.oktobra noteikumiem Nr.628 “Noteikumi par pašvaldību teritorijas attīstības plānošanas dokumentiem” un 2020.gada 13.oktobra noteikumu Nr.631 “Jaunizveidojamo pašvaldību teritorijas attīstības plānošanas dokumentu projektu valsts līdzfinansējuma piešķiršanas kārtība” 2.punktu, Liepājas pilsētas domes 2021.gada 22.aprīļa lēmumu Nr.129/5 “Par Liepājas valstspilsētas un jaunizveidojamā Dienvidkurzemes novada kopīgās attīstības programmas 2022.-2027.gadam un ilgtspējīgas attīstības stratēģijas līdz 2035.gadam izstrādes uzsākšanu”, Liepājas valstspilsētas pašvaldības domes 2021.gada 11.novembra lēmumu Nr.406/15 “Par Liepājas valstspilsētas un Dienvidkurzemes novada kopīgo plānošanas dokumentu 1.redakciju nodošanu publiskajai apspriešanai un atzinuma saņemšanu”, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību 1.4.1.(2.) “Attīstīt mērķtiecīgu sadarbību ar Liepājas apkārtnes pašvaldībām kopīgu jautājumu risināšanā, kā arī sadarbību ar citām pašvaldībām Latvijā un ārpus tās”, kā arī izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 14.jūlija lēmumu (sēdes protokols Nr.7) un pastāvīgās Finanšu komitejas 2022.gada 14.jūlija lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas un Dienvidkurzemes novada ilgtspējīgas attīstības stratēģiju līdz 2035.gadam.

2. Apstiprināt Liepājas valstspilsētas un Dienvidkurzemes novada attīstības programmu 2022.-2027.gadam.

3. Apstiprināt Liepājas valstspilsētas  un Dienvidkurzemes novada ilgtspējīgas attīstības programmas 2022.-2027.gadam, ilgtspējīgas attīstības stratēģijas līdz 2035.gadam stratēģiskā ietekmes uz vidi novērtējuma vides pārskatu.

4. Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei piecu darba dienu laikā pēc lēmuma pieņemšanas ievietot Teritorijas attīstības plānošanas informācijas sistēmā (TAPIS) Liepājas valstspilsētas un Dienvidkurzemes novada attīstības programmu 2022.-2027.gadam, ilgtspējīgas attīstības stratēģiju līdz 2035.gadam un stratēģiskā ietekmes uz vidi novērtējuma vides pārskatu.

5. Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei lēmumu par Liepājas valstspilsētas un Dienvidkurzemes novada kopīgo plānošanas dokumentu apstiprināšanu nosūtīt Kurzemes plānošanas reģionam.

6. Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei 14 dienu laikā sagatavot informatīvu ziņojumu par pieņemtajiem plānošanas dokumentiem un Sabiedrisko attiecību un mārketinga daļai nodrošināt ziņojuma publicēšanu Liepājas valstspilsētas pašvaldības tīmekļvietnē [www.liepaja.lv](http://www.liepaja.lv/), pašvaldības informatīvajā izdevumā un citos sabiedrībai pieejamos informācijas kanālos.

7. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Domes priekšsēdētāja birojam, Domes priekšsēdētāja vietniekam, Izpilddirektora birojam, pašvaldības izpilddirektoram, pašvaldības izpilddirektora vietniekam (īpašumu jautājumos), pašvaldības izpilddirektora vietniekam (būvniecības jautājumos), pašvaldības administrācijas struktūrvienībām, pašvaldības budžeta iestādēm, pašvaldības aģentūrām un kapitālsabiedrībām, Liepājas speciālās ekonomiskās zonas pārvaldei, Dienvidkurzemes novada pašvaldībai | |